Mūsų Kretinga

„Kretinga – Lietuvos jaunimo sostinė 2025“: savanorių susirinkimas
2025-11-18 16:00 - 18:00, 2025-11-11 16:00 - 18:00, 2025-11-04 16:00 - 18:00 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
2025 metais Kretingai suteiktas Lietuvos jaunimo sostinės titulas – tai unikali galimybė kurti, veikti ir keisti savo miestą kartu su bendraminčiais.
Nori tapti šios iniciatyvos dalimi? Kiekvieną antradienį Jaunimo edukacijos erdvėje renkasi entuziastingų, kūrybingų ir motyvuotų savanorių komanda. Tai gyva ir dinamiška vieta, kurioje gimsta idėjos, sprendžiami svarbūs klausimai ir vyksta aktyvus pasiruošimas būsimiems renginiams.
Jeigu ieškai, kur realizuoti savo idėjas, įgyti patirties ar tiesiog sutikti įkvepiančių žmonių – prisijunk prie mūsų!
Laukiame tavęs kiekvieną antradienį Jaunimo edukacijos erdvėje.
Būk aktyvus, kurk pokytį – tapk „Kretinga – Lietuvos jaunimo sostinė 2025“ dalimi jau šiandien!
Daugiau informacijos telefonu 0 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Tabalai tabalai: patarlių pasaulis per komiksus“
2025-11-18 13:30 - 14:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į smagią edukacinę veiklą „Tabalai tabalai: patarlių pasaulis per komiksus“, kurioje ne tik susipažinsime su lietuvių patarlėmis, bet ir atrasime jų prasmę per spalvingus komiksus!
Programos metu pristatysime Kretingos bibliotekos išleistą knygelę „TABALAI TABALAI: iliustruotos M. Valančiaus patarlės“, kartu diskutuosime apie patarlių reikšmę ir kursime savo unikalius komiksus. Ateikite kurti, mokytis ir smagiai praleisti laiką!
Registracija ir informacija elektroniniu paštu simona.gagilaite@kretvb.lt arba telefonu +370 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Lapė pipliotekoje“
2025-11-18 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Edukacija „Lapė pipliotekoje“ – skirta 5–7 m. vaikams linksma, teatralizuota edukacija mažiesiems, kurios metu knygos personažai – lapė ir pelė – supažindina vaikus su bibliotekos erdvėmis, veikla ir taisyklėmis. Edukacijos metu vyks ekskursija ir knygų skirtukų dirbtuvės. Geros emocijos garantuotos!
Dalyvauja klasė.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Aistės Simėnaitės knygos „Svoriomanija. Mano kelionė iki 100 kg ir atgal“ pristatymas
2025-11-15 14:00 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su Aiste Simėnaite ir jos knygos „Svoriomanija. Mano kelionė iki 100 kg ir atgal“ pristatymą Kretingos bibliotekoje.
Aistė Simėnaitė – komunikacijos specialistė, žurnalistė, radijo laidos „Pastumdom“ kūrėja, tinklaraštininkė.
Knyga „Svoriomanija. Mano kelionė iki 100 kg ir atgal“ – atviras, nuoširdus pasakojimas apie ilgą ir nelengvą kelionę link taikos su savo kūnu, maistu ir savimi. Ši knyga – ne svorio metimo vadovėlis. Priešingai – tai asmeninė istorija apie tris valgymo sutrikimus, skrandžio mažinimo operaciją, klaidas ir atradimus. Aistė dalijasi savo patirtimi tam, kad kitiems netektų patirti to paties, ką išgyveno ji.
„Svoriomanija“ skirta visiems, kurie kartais jaučiasi nepatenkinti savo kūnu, taip pat tėvams, auginantiems paauglius, ar žmonėms, norintiems geriau suprasti valgymo sutrikimus ir santykį su kūnu. Knygoje taip pat pateikiami pokalbiai su žinomais žmonėmis – Asta Meschino, Dovile Filmanavičiūte, Emiliu Remeikiu, Liucina Rimgaile, Valerija Iljinaite, kurie dalijasi savo patirtimis ir mintimis apie kūno priėmimą.
Renginio metu su autore kalbėsimės apie visuomenės požiūrį į kūną, spaudimą atrodyti „tobulai“, savivertės paieškas ir tikrąją savęs meilę.
Renginys yra projekto „Sveikatos kodas“ dalis.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su rašytoju Dainiumi Šukiu
2025-11-14 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Į susitikimą Kretingos bibliotekoje vaikus kviečia rašytojas Dainius Šukys – visada linksmas autorius, kurio knygos kupinos vaizduotės ir nuotykių.
Jis yra sukūręs daugelio vaikų pamėgtas knygas, tokias kaip „Ežys, kuris mylėjo slapta“, „Blynų slibinas“, „Žirafa netelpa į lapą“ ir daugybę kitų. Autorius ne tik pasakos apie savo kūrybą, bet ir kvies vaikus drauge pasijuokti, pamąstyti bei pasinerti į fantazijos pasaulį.
Bus labai linksma, smagu, o gera nuotaika – garantuota!
Registracija elektroniniu paštu simona.gagilaite@kretvb.lt
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) v

Vaivos Lukošienės knygos „Ačiū, ne – aš alergiškas!“ pristatymas
2025-11-13 17:30 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Gyvensenos medicinos specialistė ir knygos „Ačiū, ne – aš alergiškas!“ autorė Vaiva Lukošienė kviečia į susitikimą ir knygos pristatymą Kretingos bibliotekoje.
Kauno miesto poliklinikos gyvensenos medicinos specialistė, visuomenės sveikatos ir gyvenimo su alergija, celiakija bei netoleravimu edukatorė, alergiškų žmonių asociacijos „Alergijos klubas“ įkūrėja ir dviejų alergiukų mama pasidalins savo patirtimi bei įžvalgomis apie gyvenimą su alergija, vis dažniau paliečiančia žmones.
Renginio metu autorė dalinsis savo asmenine patirtimi ir profesinėmis įžvalgomis apie gyvenimą su alergija – šiuolaikinį iššūkį, su kuriuo susiduria vis daugiau žmonių. Vaiva Lukošienė – alergiška moteris, dviejų alergiškų vaikų mama ir alergiško vyro žmona – puikiai supranta, kokių išbandymų ir kūrybingų sprendimų reikalauja kasdienybė, kai sveikata tampa jautresnė už kitų.
Knygoje „Ačiū, ne – aš alergiškas!“ autorė pateikia ne tik daugybę naudingų patarimų, bet ir daugiau nei 100 receptų, padedančių paįvairinti mitybą žmonėms, turintiems įvairių maisto netoleravimų ar alergijų. Ši knyga – tai kelionė nuo asmeninių patirčių iki praktinių sprendimų, kaip gyventi visavertį, saugų ir skanų gyvenimą.
„Alergija – tai ne nuosprendis, o kvietimas pažinti save ir atrasti naujų būdų gyventi sveikiau“, – sako knygos autorė.
Renginys yra projekto „Sveikatos kodas“ dalis.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su rašytoja Igne Ale Vydmantuose
2025-11-13 17:30 - 18:30 | Vydmantai
Kviečiame į susitikimą su rašytoja Igne Ale Kretingos rajono savivaldybės M. Valančiaus viešosios bibliotekos Vydmantų filiale (Atžalyno g. 4, Vydmantai, Kretingos r.).
Renginio metu autorė pristatys savo knygas, dalinsis mintimis apie rašymo procesą, įkvėpimo šaltinius ir pakvies į nuoširdų pokalbį apie literatūrą bei gyvenimą. Tai puiki proga pažinti šiuolaikinės lietuvių literatūros autorę, kurios kūryba paliečia aktualias, artimas ir jautrias temas.
Apie autorę
Ignė Aleliūnienė-Ale – šiuolaikinė lietuvių rašytoja, kurios kūryba pasižymi autentiškumu, jautrumu ir stipriu ryšiu su skaitytoju. Savo tekstuose ji gvildena tiek asmenines, tiek visuomenines temas, subtiliai ir su humoru atskleisdama žmogaus kasdienybę.
Kūrybos kelią Ignė pradėjo kaip vertėja, tačiau vėliau atrado pašaukimą rašyti. Jos debiutinis romanas „Tarp A ir B“ pasakoja apie trisdešimtmetę Aną, susiduriančią su meile ir gyvenimo iššūkiais. Kiti autorės kūriniai – „Geltona suknelė“, „Visi vieniši žmonės“ ir „Migruojantys paukščiai“ – taip pat tyrinėja žmogaus vidinio pasaulio ir santykių temas.
Ignė Ale savo kūryboje siekia atskleisti žmogaus emocijas ir vidinius išgyvenimus, kviesdama skaitytojus įsijausti į herojų pasaulį ir atrasti savus atsakymus.
Apie projektą
Renginys yra projekto „Pažintys. Rašantys“, finansuojamo Lietuvos kultūros tarybos ir Kretingos rajono savivaldybės, dalis.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
Vieta Kretingos rajono savivaldybės M. Valančiaus viešoji biblioteka, Vydmantų filialas
Adresas Atžalyno g. 4, Vydmantai, Kretingos r.

Skaitymai suaugusiesiems „Sutemų valanda“
2025-11-12 18:00 - 19:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Minėdami Šiaurės šalių literatūros savaitę kviečiame į skaitymus suaugusiesiems „Sutemų valanda“ Kretingos bibliotekoje. Jaukioje prieblandoje bus garsiai skaitomos ištraukos iš norvegų rašytojo, Nobelio literatūros premijos laureato Jon Fosse knygos „Nakvišų klajonės“. Tai lėtas, poetiškas pasakojimas apie klajones, tylą, žmogaus vidinį pasaulį ir buvimo prasmę – tarsi meditacija žodžiais, puikiai deranti prie sutemų nuotaikos.
Ateikite pabūti kartu, pasiklausyti ir pasinerti į šiaurietiškai ramų literatūrinį vakarą.
Kad galėtume jus svetingai priimti „Sutemų valandos“ skaitymuose, apie savo dalyvavimą prašome pranešti elektroniniu paštu paulina.sutkute@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2025-11-12 16:00 - 17:00, 2025-11-05 16:00 - 17:00, 2025-10-29 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu +370 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Kūrybinės slemo dirbtuvės „Žodžiai-pa-trankos“ su Jovaru Kelpšu
2025-11-12 12:00 - 13:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į kūrybines slemo dirbtuves „Žodžiai-pa-trankos“ su poetu, slemeriu ir edukatoriumi Jovaru Kelpšu, kur žodžiai virsta energija, balsu ir ritmu.
Sleme nėra taisyklių. Svarbiausia – tavo balsas, tavo žodžiai ir tavo istorija.
Kūrybinėse dirbtuvėse slemeris, poetas Jovaras Kelpšas kvies: kurti tekstus be formos ar taisyklių, išbandyti, kaip jie skamba – garsiai, ritmingai, nuoširdžiai bei improvizuoti, atrasti, eksperimentuoti.
Ateik, jei nori išlaisvinti mintis, atrasti savo balsą ir pajusti žodžių galią!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2025-11-12 10:15 - 12:00, 2025-11-05 10:15 - 12:00, 2025-10-29 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S24E11
2025-11-11 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Nuo rugsėjo 2 d. iki gruodžio 2 d., kiekvieną antradienį 19 val., kviečiame komandas į 24-ąjį „Auksinio proto“ gyvų žaidimų sezoną, kuris truks 14 savaičių.
Jei pasiilgote intelektualių iššūkių, smagios atmosferos ir bendraminčių – burkite komandą ir registruokitės į gyvus „Auksinio proto“ žaidimus. Jei komandos neturite, galite registruotis vienas, komandą mes Jums surasime.
Registracija el. paštu: birute.naujokaitiene@kretvb.lt.
Registruokite savo komandą ir žaiskite. Prisijungti galima bet kuriuo metu!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su vaikų rašytoja Nadia Kovaliova
2025-11-11 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Į susitikimą bibliotekoje pradinukus kvies vaikų rašytoja Nadia Kovaliova, kuri pristatys savo naujausią knygelę „Slėpynės“ bei mažiesiems skaitytojams jau gerai pažįstamą knygų seriją „Meškis ir Žąsis“.
Autorė papasakos, kaip gimsta jos knygos, kaip atsiranda veikėjai ir kuo ypatingas knygos kelias nuo idėjos iki leidybos.
Susitikimo metu laukia kūrybinės dirbtuvėlės, kuriose vaikai galės tapti tikrais rašytojais – sukurti savo istoriją, ją užrašyti ir įrišti į pačių pasigamintas knygutes. Tai bus smagus ir kūrybiškas nuotykis, skatinantis vaikus ne tik skaityti, bet ir kurti!
Registracija elektroniniu paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su rašytoju Selemonu Paltanavičiumi
2025-11-10 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos bibliotekoje vaikus pasitiks ypatingas svečias Selemonas Paltanavičius – rašytojas, gamtininkas, fotografas ir radijo laidų vedėjas – žmogus, kuris gamtą moka ne tik pažinti, bet ir apie ją pasakoti taip, kad sužavėtų tiek mažus, tiek didelius klausytojus.
Selemonas Paltanavičius – vienas žinomiausių Lietuvos gamtos pasakotojų, išleidęs jau 100-ąją knygą apie gamtą ne tik vaikams, bet ir suaugusiesiems. Jo kūriniuose – gyvas gamtos pasaulis, kupinas paukščių čiulbėjimo, žvėrelių pėdsakų ir metų laikų kaitos. Vaikai skaito ir myli jo knygas „Maži ežiuko sapnai“, „Žalio miško istorijos“, „Jei rašysi laišką girion“, „Voveriuko metai“, „Jei tu slieko nepažįsti“ ir daugelį kitų.
Susitikimo metu autorius pasakos apie tai, kaip gimsta jo knygos, kaip atranda temas, dalinsis įdomiais nutikimais iš gamtos ir skatins vaikus stebėti aplinką bei branginti tai, kas gyva.
Tai bus gyvas, įkvepiantis ir šiltas pokalbis.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Nemokami mokymai „Skaitmeniniai įgūdžiai: viešosios e. paslaugos kasdienai“
2025-11-10 09:00 - 2025-11-12 12:15 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką, Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.)

Praktiniai skaitmeninio raštingumo įgūdžiai.
Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.
Paramos prašymai aplinkai draugiškiems sprendimams (saulės elektrinėms, renovacijai).
Elektroninis parašas – dokumentų pasirašymas internetu.
Išmanieji įrenginiai: dokumentų skenavimas, siuntimas telefonu.
Interneto saugumas: kaip atpažinti sukčius ir apsaugoti duomenis.
Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialus pažymėjimas.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

GROK, ŽEMAITI! 2025. Tradicinė liaudiškų kapelų šventė
2025-11-09 16:00 - 17:30 | Kretingos kultūros centras, J. Pabrėžos g. 1,, Kretinga, 97129, Lietuva
Tradicinė liaudiškų kapelų šventė „GROK, ŽEMAITI!“
Kviečiame visus, kam brangios lietuviškos dainos, į didžiausią liaudiškos muzikos renginį Kretingoje!Jūsų lauks liaudiškos kapelos, kurių skambesiui ir dainų vingiams neįmanoma atsispirti:Raseinių rajono kultūros centro „Nemakščių vyrai“ (vad. Juozapas Jusčius);Užvenčio kultūros centro „Venta“ (vad. Jurgita Mickevičienė);Nidos kultūros ir turizmo informacijos centro „Agila“ bei liaudiška kapela „Joldija“ (vad. Laurynas Vainutis);Skuodo rajono kultūros centro „Bartuva“ (vad. Vidmantas Valinskis);Kretingos rajono kultūros centro Darbėnų skyriaus „Ontrep“ (vad. Artūras Juška);Panevėžio „Kačerga“ (vad. Viktorija Drevinskienė).
Renginį ves charizmatiški, šilti ir nuoširdūs scenos žmonės, televizijos laidos „Duokim garo!” ypatingasis duetas – Loreta Sungailienė ir Liudas Mikalauskas
Bilieto kaina – 10 eurų, bilietai parduodami tik Kretingos rajono kultūros centro kasoje

Tradicinių šokių vakarai Kretingoje
2025-11-08 17:00 - 19:00 | Kretingos kultūros centras, J. Pabrėžos g. 1,, Kretinga, 97129, Lietuva
TRADICINIŲ ŠOKIŲ VAKARAI KRETINGOJE
Tradiciniai šokių vakarai Kretingoje taps ne tik proga pramokti liaudiškų šokių, bet ir galimybė bendrauti, dalintis ir puoselėti lietuvišką kultūrą. Tai vakarai, kurie suburs įvairių kartų žmones į vieną bendruomenišką ratą, kuris sujungs įvairias kartas.
Šokius ves charizmatiškas tradicinių šokių entuziastas – Adrijus Alminas!Jis ne tik kvies miklinti kojas, bet ir pasirūpins, kad vakaras būtų kupinas šilumos ir geros nuotaikos.
Renginio metu – rėmėjų vaišės ir dovanos!Kviesime pasivaišinti arbata, kava, gira ir gardžiais užkandžiais – tai puiki proga pabendrauti ir susipažinti su naujais žmonėmis.
Renginių datos:• 2025 m. rugsėjo 13 d.• 2025 m. lapkričio 8 d.• 2025 m. gruodžio 6 d.
Laikas: 17.00 val.
Vieta:Kretingos rajono kultūros centro – Šokių salė
Dalyvavimas – visiškai nemokamas! Laukiami visų amžiaus grupių žmonės – ir pavieniai, ir su draugais ar šeima. Nereikia jokių išankstinių žinių ar partnerio – visi šokiai bus mokomi vietoje, paprastai ir smagiai!
Daugiau informacijos: vsi.tekmena@gmail.com +370 67 367829
Organizatorius: VšĮ „Tekmena“ ir asociacija „Teisi ir Šviesi Kretinga“ Rėmėjai: Kretingos rajono savivaldybė, UAB „Motiejausko transportas“, UAB „Raguvilė“, UAB „FlexBlow“, UAB „Atostogų parkas“, HBH Palanga
Ateik pasiruošęs šypsotis, šokti ir būti kartu.Lietuviškos tradicijos gyvos tada, kai jose dalyvaujame kartu – būk visa to dalis!

Susitikimas su rašytoja Aurima Diliene
2025-11-07 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Gydytoja pediatrė, vaikų ir paauglių psichiatrė bei psichoterapeutė Aurima Dilienė kviečia pedagogus ir tėvus į praktinius mokymus „Blogai yra gerai – kaip atpažinti?“ apie vaikų emocinį pasaulį.
Renginyje bus pristatyta nauja edukacinė priemonė – keturios knygelės „Emocijos ir ką su jomis daryti?“, padedančios vaikams atpažinti, suprasti ir konstruktyviai reikšti jausmus.
Mokymų metu autorė dalinsis praktiniais būdais, kaip kalbėti su vaikais apie emocijas, kaip padėti jiems suvaldyti pyktį, nerimą ar nusivylimą. Dalyviai sužinos, kaip knygeles integruoti į pamokas, prevencinę veiklą ir kasdienį bendravimą su vaikais. Tai puiki proga praplėsti žinias, sustiprinti emocinio intelekto ugdymo kompetencijas ir atrasti naujų įkvėpimo šaltinių tiek profesinėje, tiek šeimos aplinkoje.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S24E10
2025-11-04 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Fotografijų parodos „Dingusi Kretinga“ pristatymas
2025-11-03 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į archyvinių fotografinių vaizdų parodos „Dingusi Kretinga“ atidarymą Kretingos bibliotekoje.
Parodą pristatys jos organizatorius – kraštietis Romualdas Beniušis.
Ekspozicijoje – unikalūs kadrai iš provizoriaus Vlado Grudzinsko šeimos archyvo, Kretingos muziejaus ir kitų šaltinių. Nuotraukose užfiksuota miesto kasdienybė, žmonės, pastatai ir vietos, kurių šiandien nebėra – tai jautrus pasakojimas apie senosios Kretingos gyvenimą.
Atidarymo metu dalyviai išgirs parodos iniciatoriaus pasakojimą apie šių vaizdų atradimo istoriją, praeities miesto gyvenimą ir fotografijų svarbą atminties išsaugojimui.
Kviečiame kartu prisiminti miestą, kurio veidas išliko tik fotografijose.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Nemokami mokymai „Skaitmeniniai įgūdžiai: viešosios e. paslaugos kasdienai“
2025-11-03 09:00 - 2025-11-05 12:15 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Medijų centre
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką, Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.)

Praktiniai skaitmeninio raštingumo įgūdžiai.
Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.
Paramos prašymai aplinkai draugiškiems sprendimams (saulės elektrinėms, renovacijai).
Elektroninis parašas – dokumentų pasirašymas internetu.
Išmanieji įrenginiai: dokumentų skenavimas, siuntimas telefonu.
Interneto saugumas: kaip atpažinti sukčius ir apsaugoti duomenis.
Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialus pažymėjimas.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!

Atminimo vakaras „Pranciškonų asmenybės: istorijos ir atminties ženklai“
2025-10-30 16:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į renginį, skirtą trims reikšmingoms Kretingai sukaktims paminėti – atminimo vakarą „Pranciškonų asmenybės: istorijos ir atminties ženklai“. Šiemet prisiminsime iškilias pranciškonų asmenybes, kurių gyvenimas ir veikla paliko gilų pėdsaką Lietuvos dvasiniame ir kultūriniame gyvenime. 2025 metais sukanka:

vyskupo Pauliaus Baltakio OFM (1925–2019) – pranciškono, Lietuvos tikinčiųjų teisių ir laisvių gynėjo – 100-osios gimimo metinės;
provincijolo kunigo Placido Bariaus OFM (1920–1915) – pranciškono, knygų autoriaus – 105-osios gimimo metinės;
kunigo Pranciškaus Gedgaudo OFM (1920–2013) – pranciškono, lietuviškos spaudos išeivijoje leidėjo – 105-osios gimimo metinės.

Šiuos brolius pranciškonus jungia ne tik bendra šv. Pranciškaus dvasia ir tarnystė Lietuvai, bet ir Kretinga, tapusi jų amžinojo poilsio vieta. Todėl šiais metais Kretingoje rengiamas atminimo ir sukakčių paminėjimo vakaras tampa prasminga proga prisiminti šias asmenybes – jų dvasinį palikimą, nuolatinę tarnystę žmogui ir Lietuvai.
Renginio metu bus pristatytos šių pranciškonų biografijos, aptarta jų veikla, svarbiausi darbai ir įtaka lietuvių visuomenės dvasiniam atgimimui tiek Tėvynėje, tiek išeivijoje. Vakarą papildys dokumentiniai pasakojimai, prisiminimai ir muzikiniai intarpai. Renginio metu apie brolių pranciškonų veiklą, dvasinį palikimą ir indėlį į Lietuvos religinį bei kultūrinį gyvenimą kalbės Nijolė Raudytė, Kretingos parapijos klebonas br. Saulius Paulius Bytautas OFM, br. Astijus Kungys OFM.
Šis vakaras – tai padėkos ir atminimo ženklas, kviečiantis prisiminti tuos, kurie gyveno ir tarnavo vedini tikėjimo, meilės žmogui ir Tėvynei.
Atminimo vakaro „Pranciškonų asmenybės: istorijos ir atminties ženklai“ PROGRAMA

16.00 val. „Užsienio lietuvių vyskupo, pranciškono Pauliaus Antano Baltakio OFM administracinė ir pastoracinė veikla“ (Nijolė RAUDYTĖ).
16.20 val. „Tėvo Placido Bariaus asmenybė ir jo indėlis į pranciškonų atgimimą Lietuvoje“ (Mažesniųjų brolių ordino (pranciškonų) vienuolis, Katalikų Bažnyčios kunigas, Kretingos rajono garbės pilietis br. Astijus KUNGYS OFM).
16.40 val. „Lietuvių pranciškonų apaštalavimas leidybiniu darbu JAV 1951–1990 m.“ (Klebonas teol. dr. Paulius Saulius BYTAUTAS OFM ).
17.00 val. „Jurgio Ambaziejaus Pabrėžos portretas“ (Klebonas teol. dr. Paulius Saulius BYTAUTAS OFM , Asta POCIENĖ).
17.15 val. Tėvo Jurgio Ambraziejaus (Ambrozijaus) Pabrėžos pagerbimas Kretingos miesto senosiose kapinėse.
18.00 val. Šv. Mišios Kretingos Viešpaties Apreiškimo Švč. Mergelei Marijai bažnyčioje (šv. Mišiose melsimės už į amžinybę iškeliavusius: vysk. Paulių Antaną Baltakį (100 m. nuo gimimo), br. Pranciškų Gedgaudą, t. Placidą Barių (10 m. po mirties), br. Arūną Brazauską (5 m. po mirties) ir br. Kęstutį Reizgį (15 m. po mirties).

„Auksinis protas“: S24E09
2025-10-28 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Edukacija „Spalvota ramybė“
2025-10-28 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Jaunimo edukacijos erdvėje
Edukacijoje „Spalvota ramybė“ sužinosite, kas vyksta kūne ir galvoje, kai užplūsta pyktis, nerimas ar stresas. Kaip nusiraminti, kai atrodo, jog viskas verčiasi aukštyn kojom?
Šioje edukacijoje kviesime ne tik sukurti savo nusiraminimo stiklainiuką, bet ir sužinoti apie paprastus bei veiksmingus būdus, kaip padėti sau, kai sunku.
Kiekvienas iš mūsų kartais jaučiamės pervargę, pasimetę ar supykę, tačiau visi galime išmokti su tuo susitvarkyti. Ramybė – tai įgūdis, kurį galima lavinti.
Dalyvių amžius: 12–16 m. Registracija telefonu 0 445 72 134 arba elektroniniu paštu jaunimas@kretvb.lt
